**Syaifuddin "Buzen" Mohamed Hashim** merupakan seorang pelakon lelaki Malaysia, berasal dari Taman Keramat, Kuala Lumpur. Beliau telah menempa sejarah sebagai calon termuda bagi kategori Pelakon Pembantu Lelaki Terbaik di Festival Filem Malaysia ke-11. Bakat beliau menyinar menerusi drama *Sembilu* (2003) arahan Dato' Yusof Haslam dan sebagai Abang Mat menerusi drama *Geng Bas Sekolah* (2013). Beliau ialah anak kepada pelakon veteran, Hashim Abdul Rahman.

Kerjaya
-------

Buzen memulakan kerjaya lakonan sebagai pelakon kanak-kanak sejak 1986 menerusi drama *Pekak Sekampung* arahan Raja Ismail. Beliau mula melonjak naik selepas membintangi Filem Adik arahan Aziz Sattar.

Bakat beliau diasah oleh penerbit dan pengarah tersohor Yusof Haslam dalam filem *Sembilu 2005* (2005), seterusnya memegang watak sebagai Zul dalam filem *Evolusi KL Drift* dan kesinambungannya arahan Syamsul Yusof. Selepas itu beliau sering mendapat perhatian ramai dan membintangi beberapa filem serta drama. Buzen muncul sebagai pemandu bas sekolah dalam drama bersiri *Geng Bas Sekolah* sekaligus memberi impak yang besar dalam kerjayanya.

Kehidupan peribadi
------------------

Buzen dibesarkan di Taman Keramat, Kuala Lumpur. Beliau ialah anak kedua daripada tiga beradik kepada pasangan Mohd Hashim Abd Rahman dan Hazimah Haroon. Adik-beradiknya ialah Syaiful Annuar dan Syaizreen yang turut berkecimpung dalam bidang lakonan.

Beliau berkahwin dengan Dayang Sally Abang Satria pada Mei 2012 dan dikurniakan dua anak. Pasangan ini memfailkan perceraian pada Februari 2017.

Filemografi
-----------

### Filem

| Tahun | Tajuk | Watak |
| --- | --- | --- |
| 1990 | *Adik* |  |
| 1994 | *Jeritan Batinku* |  |
| 2005 | *Sembilu 2005* | Buzen |
| 2008 | *Evolusi KL Drift* | Zul |
| 2010 | *Evolusi KL Drift 2* | Zul |
| 2013 | *Pecah* | Don / Kahar |
| *KL Zombi* | Din |
|

### Drama

| Tahun | Tajuk | Watak | Saluran TV |
| --- | --- | --- | --- |
| 1986 | *Pekak Sekampung* |  | TV1 |
| 1995 | *Bunga Raya* |  |  |
| 1997–2004 | *Kisah Benar* | Pelbagai watak | TV3 |
| 2003-2005 | *Sembilu* | Shahrul | TV2 |
| 2005-2007 | *Sembilu Kasih* | TV3 |
| 2007–2008 | *Pasrah The Series* | Zamri |
| 2008 | *Geng Bas Sekolah* | Abang Mat | Astro Ceria |
| 2009 | *1975: Serangan Tentera Merah* |  | Astro Prima |
| *Ku Milikmu* |  | TV3 |
| *Cinta Dalam Sebiji Durian* | Salim | TV1 |
| 2011 | *Agensi Abadi* | Shamsul |
| 2018 | *Kelas 3 Cempaka* | Cikgu Roslan | TV1 |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 1992 | *Perkahwinan* |  | TV3 |
| 1994 | *Habil* | Habil |
| 2018 | *3 Hati Ibu* |  | TV1 |
|

Rujukan
-------

1. ↑  Elrafaei Sapi (3 Februari 2009). "Tiga anak warisi bakat". Harian Metro. Dicapai pada 30 September 2009.
2. ↑  "Buzen kahwin Dayang Sally". Berita Harian. 24 Mei 2014. Dicapai pada 30 September 2014.
3. ↑  Nurfarhana Mohammad (26 Mei 2017). "Buzen sah bercerai". Utusan Malaysia. Diarkibkan daripada yang asal pada 2017-12-21. Dicapai pada 3 Oktober 2017.
4. ↑  Budiey (25 Oktober 2009). "Buzen Hashim, Hanny Harmi dalam Cinta Dalam Sebiji Durian". Sensasi Selebriti. Dicapai pada 3 Oktober 2010.
5. ↑  Budiey (30 April 2011). "Drama Agensi Abadi di Hari Pekerja". Sensasi Selebriti. Dicapai pada 3 Oktober 2011.

Pautan luar
-----------

* Buzen Hashim di Pangkalan Data Filem Internet (IMDb)